ananddey/assamese-wiki-corpus huggingface dataset:
আদ্ৰিয়ানা গুটিয়ৰেজ

আৰ্দ্ৰিয়ানা মাৰিয়া গুটিয়ৰেজ আৰেভালো (ইংৰাজী: Ariadna Gutiérrez; জন্ম: ২৫ ডিচেম্বৰ ১৯৯৩) এগৰাকী কলম্বিয়ান অভিনেত্ৰী, মডেল আৰু সৌন্দৰ্য প্ৰতিযোগিতাৰ খিতাপধাৰী যিয়ে মিছ কলম্বিয়া ২০১৪-ৰ মুকুট পিন্ধিছিল। তেওঁ ২০১৫ চনৰ ২০ ডিচেম্বৰত অনুষ্ঠিত হোৱা মিছ ইউনিভাৰ্ছ ২০১৫ প্ৰতিযোগিতাত কলম্বিয়াক প্ৰতিনিধিত্ব কৰিছিল আৰু পৰিচালক ষ্টিভ হাৰ্ভেই ভুলবশতঃ তেওঁক বিজয়ী বুলি ঘোষণা কৰাৰ পাছত প্ৰথম ৰানাৰ-আপৰ স্থান লাভ কৰিছিল। সৌন্দৰ্য প্ৰতিযোগিতাৰ পিছত গুটিয়ৰেজে ত্ৰিপল এক্স: ৰিটাৰ্ণ অৱ জেণ্ডাৰ কেজ বোলছবিত অভিনয় কৰে আৰু চেলিব্ৰিটি বিগ ব্ৰাদাৰ ১-ত যুটীয়াভাৱে তৃতীয় স্থান লাভ কৰে।

প্ৰাৰম্ভিক জীৱন

আৰ্দ্ৰিয়ানা মাৰিয়া গুটিয়ৰেজ আৰেভালোৰ জন্ম কলম্বিয়াৰ চুক্ৰে বিভাগৰ চিনচেলেজোত হৈছিল। তেওঁৰ সাত মাহ বয়সত মাক-দেউতাকে বেৰেনকুইলালৈ গুচি যায় আৰু তাতেই তেওঁ ডাঙৰ-দীঘল হয়। গুটিয়ৰেজে বেৰেনকুইলাৰ জাৰ্মান স্কুলত অধ্যয়ন কৰিছিল। তেওঁ মিছ ইউনিভাৰ্ছ ২০১৪ তথা মিছ কলম্বিয়া ২০১৩-ৰ বিজয়ী পাওলিনা ভেগাৰ সম্পৰ্কীয় ভগ্নী।

কেৰিয়াৰ

গুটিয়ৰেজক মিছ চুক্ৰে ২০১৪ হিচাপে পুৰস্কৃত কৰা হৈছিল। পৰৱৰ্তী সময়ত তেওঁক মিছ কলম্বিয়া ২০১৪ হিচাপে মুকুট পিন্ধোৱা হয়। বৰ্তমান গুটিয়ৰেজে এগৰাকী পেছাদাৰী মডেল হিচাপে কাম কৰে।

তেওঁ চুক্ৰে বিভাগক প্ৰতিনিধিত্ব কৰি মিছ কলম্বিয়া ২০১৪ প্ৰতিযোগিতাত অংশগ্ৰহণ কৰিছিল আৰু মিছ কলম্বিয়াৰ খিতাপ জয় কৰিছিল। চুক্ৰে বিভাগৰ বাবে এয়া আছিল প্ৰথমটো জয়। এই প্ৰতিযোগিতাৰ ৮০তম সংস্কৰণটো ২০১৪ চনৰ ১৭ নৱেম্বৰত কাৰ্টেজেনা ডি ইণ্ডিয়াছত অনুষ্ঠিত হৈছিল।

২০১৫ চনৰ ১৬ নৱেম্বৰত গুটিয়ৰেজে তেওঁৰ উত্তৰাধিকাৰী এণ্ড্ৰিয়া টোভাৰক মিছ কলম্বিয়া ২০১৫-ৰ মুকুট পিন্ধায়।

গুটিয়ৰেজে ৬৪তম মিছ ইউনিভাৰ্ছ প্ৰতিযোগিতাত কলম্বিয়াক প্ৰতিনিধিত্ব কৰিছিল আৰু পৰিচালক ষ্টিভ হাৰ্ভেই তেওঁক ভুলবশতঃ বিজয়ী ঘোষণা কৰিছিল। অৱশ্যে গুটিয়ৰেজক মুকুট পিন্ধোৱাৰ পিছত হাৰ্ভেই উপলব্ধি কৰে যে তেওঁ ফলাফলটো ভুলকৈ পঢ়িছিল আৰু তেওঁক প্ৰথম ৰানাৰ-আপ তথা ফিলিপাইনছৰ পিয়া ৱাৰ্টজবাকক বিজয়ী হিচাপে ঘোষণা কৰিব লাগিছিল।

গুটিয়ৰেজে পিছলৈ এই অভিজ্ঞতাক "অপমানজনক" বুলি অভিহিত কৰিছিল আৰু কৈছিল যে টেলিভিছন প্ৰযোজকসকলে এই ভুলটো অতি বেয়া ধৰণে চম্ভালিছিল। এটা কলম্বিয়ান ৰেডিঅ' ষ্টেচনত তেওঁ মন্তব্য কৰিছিল যে এয়া আছিল এটা "ডাঙৰ অন্যায় আৰু মোৰ বাবে অতি অপমানজনক।"

সৌন্দৰ্য প্ৰতিযোগিতাৰ পিছত গুটিয়ৰেজে ২০১৭ চনৰ বোলছবি ত্ৰিপল এক্স: ৰিটাৰ্ণ অৱ জেণ্ডাৰ কেজ-ত আমেৰিকান অভিনেতা ভিন ডিজেলৰ সৈতে অভিনয় কৰে। পিছলৈ তেওঁ ৰিয়েলিটী শ্ব' চেলিব্ৰিটি বিগ ব্ৰাদাৰৰ প্ৰথম আমেৰিকান ছিজনত অংশ লয়। ফাইনেলৰ নিশা তেওঁ বাহিৰ হয় আৰু মাৰ্ক মেকগ্ৰাথৰ সৈতে যুটীয়াভাৱে তৃতীয়/চতুৰ্থ স্থান লাভ কৰে। তেওঁ এতিয়াও মডেল হিচাপে কাম কৰি আছে।

ব্যক্তিগত জীৱন

গুটিয়ৰেজ হ'ল মিছ কলম্বিয়া ২০১৩ আৰু মিছ ইউনিভাৰ্ছ ২০১৪ বিজয়ী পাওলিনা ভেগাৰ সম্পৰ্কীয় ভগ্নী।

জনপ্ৰিয় সংস্কৃতিত

ৰুপলছ ড্ৰেগ ৰেচৰ ৯ম ছিজনৰ ৬ষ্ঠ খণ্ডত জেমছ লেইভাই (মঞ্চৰ নাম "ভেলেণ্টিনা") গুটিয়ৰেজক অনুকৰণ কৰিছিল।

টোকা

তথ্যসূত্ৰ

বাহ্যিক সংযোগ

মিছ কলম্বিয়াৰ অধিকাৰিক ৱেবছাইট

শ্ৰেণী:কলম্বিয়াৰ ব্যক্তি
শ্ৰেণী:অভিনেত্ৰী
শ্ৰেণী:মডেল
শ্ৰেণী:সৌন্দৰ্য প্ৰতিযোগী
এজেচিয়া

এজেচিয়া বা এজোচিয়া এগৰাকী বা ততোধিক গ্ৰীক দেৱীৰ কাল্টিক উপনাম আছিল, বা কিছুমান ক্ষেত্ৰত সম্ভৱতঃ এগৰাকী সুকীয়া দেৱী আছিল। ই সঠিকভাৱে কাৰ উপনাম আছিল সেই বিষয়ে বিভিন্ন উৎসৰ মাজত মতানৈক্য আছে: আলেকজেণ্ড্ৰিয়াৰ হেচিচিয়াছে লিখিছে যে, এইটো ডিমিটাৰৰ উপনাম, আনহাতে চুডা নামেৰে জনাজাত বাইজেণ্টাইন বিশ্বকোষত ইয়াক পাৰ্চেফোনৰ উপনাম বুলি বৰ্ণনা কৰা হৈছে। নাট্যকাৰ ছফক্লিছে তেওঁৰ এখন হেৰুৱা নাটকত ডিমিটাৰক "আজেচিয়া" বুলি উল্লেখ কৰা যেন লাগে। একে সময়তে এই নামটোৱে পাৰ্চেফোনৰ অৰ্থ স্পষ্টভাৱে বুজাব বিচৰা কেইবাটাও প্ৰাচীন গ্ৰীক প্ৰবাদত উল্লেখ আছে। ই সম্ভৱতঃ কেৱল অক্সিচিয়াৰ এটা ভিন্ন নাম আছিল।

এই নামটো সমগ্ৰ চেৰ’নিক উপসাগৰৰ সম্প্ৰদায়সমূহত দেৱী বা নায়ক ম্নিয়াৰ সৈতেযোৰ কৰা হৈছিল, যিয়ে শস্য, উৰ্বৰতা আৰু বৃদ্ধিৰ একেধৰণৰ যোৰযুক্ত দেৱী বা নায়কক প্ৰতিফলিত কৰিছিল, যেনে ডিমিটাৰ আৰু পাৰ্চেফোন, আৰু অক্সেছিয়া আৰু ডেমিয়া (যিসকল হয়তো ম্নিয়াৰ সমাৰ্থক আছিল)।

এই দেৱীৰ এথেন্সৰ আগোৰাত এটা চৌহদ আছিল, যিটো আমি প্ৰাচীন সীমা চিহ্নিতকাৰী আৱিষ্কাৰৰ পৰা জানো। একেদৰে "আমাইয়াই আজেচিয়াক বিচাৰি পাইছে" এটা অভিব্যক্তি আছিল যিটোৱে বহু পৰিমাণে হেৰুৱা আৰু বিচৰা কিবা এটা পোৱা গৈছে বুলি বুজাবলৈ ব্যৱহাৰ কৰা হৈছিল।

তথ্য সূত্ৰ

শ্ৰেণী:গ্ৰীক দেৱতা
শ্ৰেণী:কাল্পনিক চৰিত্ৰ
সাদিয়া জাহিদি

সাদিয়া জাহিদি বিশ্ব অৰ্থনৈতিক মঞ্চ (WEF)ৰ এগৰাকী অৰ্থনীতিবিদ আৰু জ্যেষ্ঠ পৰিচালন সঞ্চালক। তেওঁ ওৱৰ্ল্ড ইকনমিক ফৰাম (WEF)ৰ ফিউচাৰ অব্ জবছ, গ্ল’বেল জেণ্ডাৰ গেপ আৰু গ্ল’বেল ৰিস্কছ ৰিপ’ৰ্টৰ সহ-লেখক। ৰাষ্ট্ৰসংঘৰ মহাসচিবৰ মহিলা অৰ্থনৈতিক সবলীকৰণৰ উচ্চ পৰ্যায়ৰ পেনেল আৰু ইউৰোপীয় মহাকাশ সংস্থাৰ (ই এছ এ) মানৱ আৰু ৰবটিক মহাকাশ অন্বেষণৰ উচ্চ পৰ্যায়ৰ পৰামৰ্শদাতা গোটত কাৰ্যনিৰ্বাহ কৰি আহিছে। জাহিদী ফিফটি মিলিয়ন ৰাইজিং: দ্য নিউ জেনেৰেচন অৱ ৱৰ্কিং উইমেন ট্ৰেন্সফৰ্মিং দ্য মুছলিম ৱৰ্ল্ড (২০১৮) গ্ৰন্থৰো লেখিকা।

প্ৰাৰম্ভিক জীৱন আৰু শিক্ষা

জাহিদিৰ জন্ম হৈছিল পাকিস্তানৰ লাহোৰত। জাহিদি অৰ্থনীতি, মানৱ মূলধন, উন্নয়ন আৰু ইকুইটি এজেণ্ডাৰ বাবে দায়বদ্ধ ডব্লিউ ই এফৰ চেণ্টাৰ ফৰ দ্য নিউ ইকনমি এণ্ড ছ’চাইটিৰ মুৰব্বী। তেওঁ ফ’ৰামৰ ফিউচাৰ অৱ জবছ, গ্ল’বেল জেণ্ডাৰ গেপ আৰু গ্ল’বেল ৰিস্কছ ৰিপ’ৰ্টৰ সহ-লেখিকা। তেওঁ বৃদ্ধি, উদ্ভাৱন, দক্ষতা, চাকৰি, সমতা আৰু সামাজিক গতিশীলতাৰ ওপৰত হোৱা পদক্ষেপৰ নেতৃত্ব দিয়ে।

জাহিদীয়ে ৰাষ্ট্ৰসংঘৰ মহিলা অৰ্থনৈতিক সবলীকৰণৰ উচ্চ পৰ্যায়ৰ পেনেল আৰু ইউৰোপীয় মহাকাশ সংস্থাৰ (ESA) মানৱ আৰু ৰবটিক মহাকাশ অন্বেষণৰ উচ্চ পৰ্যায়ৰ পৰামৰ্শদাতা গোটত কাৰ্যনিৰ্বাহ কৰিছিল।

জাহিদীয়ে ২০১৮ চনত ফিফটি মিলিয়ন ৰাইজিং: দ্য নিউ জেনেৰেচন অৱ ৱৰ্কিং উইমেন ট্ৰেন্সফৰ্মিং দ্য মুছলিম ৱৰ্ল্ড নামৰ গ্ৰন্থখন প্ৰকাশ কৰে, য’ত ২০০০ চনৰ পৰা ২০১৫ চনৰ ভিতৰত বিশ্বব্যাপী কৰ্মশক্তিত প্ৰৱেশ কৰা মুছলমান মহিলাৰ সংখ্যাৰ বিষয়ে অন্বেষণ কৰা হৈছে। তেওঁ প্ৰযুক্তিৰ বাবে মহিলাসকলক বিশ্বৰ কৰ্মশক্তিৰ সৈতে কেনেদৰে একত্ৰিত হৈছে সেই বিষয়ে আলোকপাত কৰিছে,[16] আৰু আন্তঃৰাষ্ট্ৰীয় সংবাদ মাধ্যম আৰু TEDxLausanneWomen ত লিংগ নিয়োগৰ ব্যৱধানৰ কাৰণসমূহৰ বিষয়ে আলোচনা কৰিছে। and has discussed reasons for the gender employment gap in the international media and at TEDxLausanneWomen. ২০২৫ চনৰ হিচাপত এতিয়ালৈকে তেওঁ আন্তঃৰাষ্ট্ৰীয় বাতৰি প্ৰকাশনৰ বাবে ১১১টা প্ৰবন্ধৰ লিখি উলিয়াইছে।

বঁটা

জাহিদিৰ গ্ৰন্থ ফিফটি মিলিয়ন ৰাইজিং ২০১৮ চনৰ ফাইনেন্সিয়েল টাইমছ আৰু মেককিনজী বিজনেছ বুক অৱ দ্য ইয়েৰ বঁটাৰ বাবে দীৰ্ঘ তালিকাভুক্ত হৈছিল। তেওঁৰ কিতাপৰ প্ৰস্তাৱে ২০১৪ চনত যুৱ ব্যৱসায়িক লেখকৰ বাবে উদ্বোধনী ফাইনেন্সিয়েল টাইমছ আৰু মেককিনজি ব্ৰেকেন বাৱাৰ বঁটা লাভ কৰে।

২০১৩ চনত বিবিচিৰ ১০০ মহিলাৰ তালিকাত অন্তভুক্ত কৰি জাহিদীক সন্মানিত কৰা হৈছিল।

তথ্যসুত্ৰ
য়ুৰেই নাগাচিমা

য়ুৰেই নাগাচিমা (, 長島 有里枝, জন্ম ১৯৭৩) এগৰাকী জাপানী ফটোগ্ৰাফাৰ, সমসাময়িক শিল্পী আৰু লেখিকা যি আত্ম-প্ৰতিকৃতি (self-portraiture), প্ৰতিকৃতি (portraiture), ষ্ট্ৰীট ফটোগ্ৰাফী, ইনষ্ট’লেচন, গৱেষণা-আধাৰিত আৰু ষ্টিল-লাইফ শৈলীত কাম কৰে। তেওঁ ঘৰ, পাৰিবাৰিক জীৱন আৰু দৈনন্দিন জীৱনৰ ৰ’ (raw আৰু অন্তৰংগ পৰ্ট্ৰেইচাৰৰ বাবে সৰ্বাধিক জনাজাত। এক বহল নাৰীবাদী দৃষ্টিৰে তেওঁ কাম কৰে।

২০০০ চনত নাগাচিমাক সন্মানীয় কিমুৰা ইহেই বঁটা প্ৰদান কৰা হয়। নাগাচিমা টকিঅ’ আৰু মুছাশিনো বিশ্ববিদ্যালয়ৰ প্ৰবক্তা আৰু কিয়োটো আৰ্ট বিশ্ববিদ্যালয়ৰ ভিজিটিং প্ৰফেচাৰ। তেওঁৰ কিতাপ「僕らの女の子写真からわたしたちのガーリーフォトへ」(ফ্ৰম ডেয়াৰ গাৰ্লচ ফটোগ্ৰাফী টু আৱাৰ গাৰ্লি ফটো, ২০২০)-এ ডিচকোৰ্চ বিশ্লেষণেৰে জাপানী কলা সমালোচনাত দেখা পোৱা লিংগ পক্ষপাতিত্বক উদঙাই দেখুৱাইছে।

কৰ্মজীৱন

নিজক আৰু পৰিয়ালৰ সদস্যসকলক নগ্ন ৰূপত অংকন কৰি য়ুৰেই কিছু ফটো তুলিছিল। এই আলোকচিত্ৰলানিয়ে ১৯৯৩ চনত ট’কিঅ’ৰ পাৰ্ক’ গেলেৰীয়ে আয়োজন কৰা দ্বিতীয় বাৰ্ষিক আৰবান আৰ্ট বঁটা লাভ কৰিছিল আৰু ই য়ুৰেইলৈ প্ৰচুৰ খ্যাতি কঢ়িয়াই আনিছিল। নাগাচিমাক এই বঁটাৰ বাবে জাপানৰ অন্যতম জনাজাত ফটোগ্ৰাফাৰ নোবুয়োশি আৰাকীয়ে মনোনীত কৰিছিল। সেই সময়ত, নাগাচিমা ট’কিঅ’ৰ মুছাশিনো আৰ্ট বিশ্ববিদ্যালয়ৰ ছাত্ৰী আছিল। এই বিশ্ববিদ্যালয়ৰপৰা তেওঁ ১৯৯৫ চনত ভিজুৱেল কমিউনিকেশ্বন ডিজাইনত স্নাতক ডিগ্ৰী লাভ কৰিছিল। ১৯৯৫ চনত ট’কিঅ’ৰ পাৰ্ক’ গেলেৰীত আমেৰিকান ফটোগ্ৰাফাৰ কেথেৰিন অপিৰ সৈতে নাগাচিমাৰ দ্বৈত প্ৰদৰ্শনী অনুষ্ঠিত হয়।

কিউৰেটৰ হিচাপেও নাগাচিমাৰ নাম আছিল আৰু তেওঁ ১৫ অক্টোবৰ, ২০২১ৰপৰা-১৩ মাৰ্চ ২০২২লৈ কাউণ্টাৰমেজাৰছ এগেইনষ্ট অকৱাৰ্ড ডিচকৰ্চেচ: ফ্ৰম দ্য পাৰস্পেক্টিভ অৱ থাৰ্ড ৱেভ ফেমিনিজম শীৰ্ষকেৰে টুৱেণ্টি ফাৰ্ষ্ট চেঞ্চুৰী মিউজিয়ামত এটি আৰ্ট শ্ব কিউৰেট কৰিছিল।

নাগাছিমাই পৰিয়াল, লিংগ, পৰিচয় আৰু যৌনতাৰ সৈতে সম্পৰ্কিত অসংখ্য গুৰুত্বপূৰ্ণ ফটোগ্ৰাফী মনোগ্ৰাফ প্ৰকাশ কৰিছে। ‘মেম’ৰিজ অৱ দ্য বেক’ তেনে এটা ফটো শৃংখলা তেওঁৰ আত্মজীৱনী মূলক আছিল, যি তেওঁৰ শৈশৱৰ সময়ছোৱাক ধৰি ৰাখিছিল।

তথ্যসূত্ৰ

শ্ৰেণী:জাপানৰ ব্যক্তি
শ্ৰেণী:জীৱিত ব্যক্তি
মোহনা

মোহনা বা নদীৰ মুখ হ’ল যি ঠাইত এখন নদী এক বৃহৎ জলভাগ যেনে আন ডাঙৰ নদী, হ্ৰদ/জলাশয়, সাগৰ/ উপসাগৰ বা মহাসাগৰত বৈ গৈ মিলি যায়। নদীৰ গতি নদী পানী গ্ৰহণকাৰী জলভাগৰ তুলনাত নদীখনৰ আপেক্ষিক ঘনত্ব, পৃথিৱীৰ ঘূৰ্ণন ক্ৰিয়া আৰু গ্ৰহণকাৰী জলভাগত থকা যিকোনো পৰিৱেশৰ গতি যেনে জোৱাৰ বা চেইচৰদ্বাৰা প্ৰভাবিত হয়।

যদি নদীৰ পানীৰ ঘনত্ব গ্ৰহণকাৰী পানীৰ পৃষ্ঠতকৈ বেছি হয় তেন্তে নদীৰ পানী পৃষ্ঠৰ তলত ডুব যায়। তাৰ পিছত নদীৰ পানীয়ে হয় হ্ৰদৰ ভিতৰত আণ্ডাৰফ্ল’ বা ইণ্টাৰফ্ল’ গঠন কৰে। কিন্তু সাধাৰণতে নদীৰ সতেজ পানী সাগৰলৈ বৈ যোৱাৰ দৰে যদি নদীৰ পানী গ্ৰহণকাৰী পানীতকৈ লঘু হয়, তেন্তে নদীৰ পানী গ্ৰহণকাৰী জলভাগৰ পানীৰ পৃষ্ঠত ওফন্দি উঠে।

এই সমান্তৰাল পৰিবহণৰ কাষে কাষে সোমাই অহা পানীও বিয়পি পৰে। নদীৰ মুখত থকা ভূ-ৰূপে ভূ-ৰূপবিজ্ঞান আৰু পৰিৱেশ তন্ত্ৰৰ ব্যাপক পৰিৱৰ্তন ঘটায়। উপকূলৰ কাষত বালিৰ দণ্ড আৰু অনুৰূপ ভূ-অৱয়বে বাধা হিচাপে কাম কৰে, নদীৰ পৰা জমা হোৱা পুষ্টিকৰ পদাৰ্থৰ দ্বাৰা সমৃদ্ধ সংবেদনশীল পৰিৱেশ তন্ত্ৰক আশ্ৰয় দিয়ে। কিন্তু নদীৰ বান্ধ স্থাপনৰ ফলত নদীখন বালি আৰু পুষ্টিকৰ উপাদানৰ অভাৱ ঘটিব পাৰে, যাৰ ফলত নদীৰ মুখত ঘাটিৰ সৃষ্টি হয়।

সাংস্কৃতিক প্ৰভাৱ

যিহেতু নদীৰ মুখবোৰ বৃহৎ পৰিসৰৰ পলসৰ নিক্ষেপনৰ স্থান আৰু সহজে যাত্ৰা আৰু বসতি কৰিব পৰা যায়, সেয়েহে তাত বহুতো চহৰ আৰু নগৰ প্ৰতিষ্ঠা কৰা হয়। যুক্তৰাজ্যৰ বহু ঠাইত নদীৰ মুখত থকা অৱস্থানৰ পৰা নাম লোৱা হৈছে, যেনে প্লাইমাউথ (অৰ্থাৎ প্লাইম নদীৰ মুখ), ছিডমাউথ (অৰ্থাৎ চিড নদীৰ মুখ), আৰু গ্ৰেট ইয়াৰমাউথ (অৰ্থাৎ ইয়াৰে নদীৰ মুখ)। চেলটিক ভাষাত সংশ্লিষ্ট শব্দসমূহ হৈছে এবাৰ বা ইনভাৰ, যাৰ পৰা এবাৰডিন, এবাৰক্ৰম্বি, আৰু এবাৰনেথিৰ লগতে ইনভাৰ্নেছ, ইনভাৰকিপ আৰু ইনভেৰাৰে আদি বহুতো স্থানৰ নাম আহিছে।

জলবায়ু পৰিৱৰ্তনৰ ফলত সাগৰৰ জলপৃষ্ঠ বৃদ্ধি পোৱাৰ বাবে উপকূলীয় চহৰসমূহত বানপানীৰ আশংকা অধিক। নদীত পলসৰ অভাৱে এই চিন্তাক আৰু অধিক বৃদ্ধি কৰিছে।

তথ্যসূত্ৰ

শ্ৰেণী:ভূগোল
বিজ্ঞান ভৱন (নতুন দিল্লী)

বিজ্ঞান ভৱন ভাৰত চৰকাৰৰ নতুন দিল্লীত থকা এটা প্ৰধান সন্মিলন কেন্দ্ৰ। ১৯৫৬ চনত নিৰ্মিত এই ভৱনটোৱে বছৰ বছৰ ধৰি বিশ্বৰ নেতা আৰু গণ্য-মান্য ব্যক্তিসকলে অংশগ্ৰহণ কৰা ৰাষ্ট্ৰীয় আৰু আন্তঃৰাষ্ট্ৰীয় সন্মিলন, আলোচনা-চক্ৰ আৰু বঁটা প্ৰদান অনুষ্ঠানৰ স্থান হিচাপে কাম কৰি আহিছে, যেনে ১৯৮৩ চনত কমনৱেলথ চৰকাৰৰ মুৰব্বীসকলৰ বৈঠক (CHOGM), ১৯৮৩ চনৰ ৭–১২ মাৰ্চত অনুষ্ঠিত হোৱা অসংলগ্ন আন্দোলনৰ ৭ম সন্মিলন আৰু ছাৰ্ক (SAARC) শীৰ্ষ সন্মিলন। ভাৰত চৰকাৰৰ নগৰ উন্নয়ন মন্ত্ৰ্যালয়ৰ অধীনস্থ বাগিছা সঞ্চালকালয়ৰদ্বাৰা পৰিচালিত, আৰু চিপিডব্লিউডিৰদ্বাৰা ৰক্ষণাবেক্ষণ কৰা হয়।

ইয়াত কেৱল ৰাষ্ট্ৰীয় পৰ্যায়ৰ অনুষ্ঠান আৰু সন্মিলনহে আয়োজন কৰে আৰু ভাৰত চৰকাৰ, ৰাজ্য চৰকাৰ, পিএছইউ আৰু স্বায়ত্তশাসিত সংস্থাসমূহৰ কাম-কাজক অগ্ৰাধিকাৰ দিয়ে। ভাৰতৰ ৰাষ্ট্ৰপতি, উপ-ৰাষ্ট্ৰপতি বা প্ৰধানমন্ত্ৰী উপস্থিত থকা এন জি অ'/ব্যক্তিগত উদ্যোগসমূহক ইয়াক আবণ্টন দিয়া হয়।

স্থাপত্য

মূল ভৱনটোৰ ডিজাইন ১৯৫৫ চনত জয়পুৰৰ কেন্দ্ৰীয় ৰাজহুৱা কাম বিভাগৰ আৰ.পি. ইয়াত ওচৰৰ সচিবালয় ভৱন আৰু লুটিয়নছৰ দিল্লী ভৱনত দেখা পোৱা ব্ৰিটিছ ৰাজ স্থাপত্যৰ উপাদানসমূহৰ লগতে হিন্দু আৰু মোগল স্থাপত্য, আৰু প্ৰাচীন বৌদ্ধ স্থাপত্য, বিশেষকৈ অজন্তা গুহাৰ চৈত্য তোৰণসমূহ সন্নিৱিষ্ট কৰা হৈছে। অট্টালিকাটোৰ সামগ্ৰিক শৈলী আধুনিক য’ত পুনৰুজ্জীৱিতকৰণবাদী উপাদান আছে।

অৱলোকন

এই কমপ্লেক্সৰ মূল বৈশিষ্ট্য হৈছে প্লেনাৰী হল, য'ত ১২০০ৰো অধিক (৯২২ + ৩২৬ + ৩৭) প্ৰতিনিধিৰ বহাৰ ক্ষমতা আছে আৰু ৬৫ৰপৰা ৩৭৫ জনতকৈ অধিক প্ৰতিনিধিৰ ক্ষমতা থকা ছটা সৰু হল। ইয়াৰ উপৰি এই ভৱনটোত ভিআইপি লাউঞ্জ, স্থানীয় কাৰ্যালয়ৰ বাবে অফিচ ব্লক, সচিবালয় আৰু নথি-পত্ৰ কেন্দ্ৰ, ষ্টুডিঅ’, ব্যাৱসায়িক কেন্দ্ৰ, প্ৰদৰ্শনী হল আদিও আছে। পিছলৈ ইয়াৰ কাষৰীয়া এটা অট্টালিকা সংযোজন কৰা হয়, যাক বিজ্ঞান ভৱন এনেক্স বুলি কোৱা হয়, য'ত চাৰিটা কমিটি কক্ষ আৰু এটা পৃথক মিডিয়া চেণ্টাৰ থাকে। এই পৰিশিষ্টত ভাৰত চৰকাৰৰ উত্তৰ-পূব অঞ্চলৰ উন্নয়ন মন্ত্ৰ্যালয় (MDoNER) আৰু ইনভেষ্ট ইণ্ডিয়া, ৰাষ্ট্ৰীয় বিনিয়োগ প্ৰসাৰ আৰু সুবিধা প্ৰদান সংস্থাও আছে। উপ-ৰাষ্ট্ৰপতি সদনৰ সংলগ্ন বিজ্ঞান ভৱন এনেক্স।

কেন্দ্ৰটোৰ 'দ্য এট্ৰিয়াম'ত এফ এণ্ড বি সেৱাসমূহ ভাৰত পৰ্যটন উন্নয়ন নিগমৰ (আই টি ডি চি) অশোক গ্ৰুপে পৰিচালনা কৰে।

চেণ্ট্ৰেল ভিষ্টা পুনৰ উন্নয়ন প্ৰকল্পৰ অংশ হিচাপে বিজ্ঞান ভৱন এনেক্স ভাঙি পেলোৱা হ’ব যদিও ইয়াৰ ঐতিহাসিক তাৎপৰ্যৰ বাবে মূল ভৱনটো ধৰি ৰখা হ’ব।

তথ্যৰ উৎস

বাহ্যিক সংযোগ

Vigyan Bhavan at Directorate of Estates
Vigyan Bhawan at wikimapia

শ্ৰেণী:অনুষ্ঠান প্ৰতিষ্ঠান
শ্ৰেণী:ভাৰত চৰকাৰ
কায়াডু লোহাৰ

কায়াডু লোহাৰ (; জন্ম: ১১ এপ্ৰিল ২০০০) এগৰাকী ভাৰতীয় অভিনেত্ৰী আৰু মডেল। তেওঁ কন্নড় ছবি মুগিলপেট (২০২১)ত অভিনয়েৰে ছবিজগতত আত্মপ্ৰকাশ কৰে।

প্ৰাৰম্ভিক জীৱন

কায়াডু লোহাৰে অসমৰ তেজপুৰত জন্মগ্ৰহণ কৰিছিল। তেওঁ বৰ্তমান মহাৰাষ্ট্ৰৰ পুনেত থাকে৷ তেওঁ বাণিজ্য শাখাত স্নাতক ডিগ্ৰী লাভ কৰিছিল।

অভিনয় জীৱন

কায়াডু লোহাৰে এটি গহনা প্ৰতিযোগিতাত অংশগ্ৰহণেৰে কৰ্মজীৱনৰ আৰম্ভণি কৰিছিল আৰু পিছলৈ টাইমছ অৱ ইণ্ডিয়াৰ এভাৰয়ুথ ফ্ৰেছ ফেচ ছিজন ১২ত জয়ী হয়।

টাইমছ ফ্ৰেছ ফেচ কম্পিটিচনত অংশগ্ৰহণ কৰি থকাৰ সময়তে কায়াডুৱে ২০২১ চনৰ কন্নড় ছবি মুগিলপেটত অভিনয়েৰে চলচ্চিত্ৰত আত্মপ্ৰকাশ কৰিছিল। ২০২২ চনৰ ৮ ছেপ্টেম্বৰত তেওঁৰ প্ৰথম মালয়ালম ছবি পাথনপাথম নুত্তণ্ডু মুক্তি পায়, তেওঁৰ প্ৰথম তেলেগু ছবি আল্লুৰি, ২০২২ চনৰ ২৩ ছেপ্টেম্বৰত, তেওঁৰ প্ৰথম মাৰাঠী ছবি আই প্ৰেম ইউ ২০২৩ চনৰ ১৭ মাৰ্চত আৰু ২০২৫ চনৰ ২১ ফেব্ৰুৱাৰীত তেওঁৰ প্ৰথম তামিল ছবি ড্ৰেগন মুক্তি পায়। তেওঁৰ আগন্তুক মুক্তি পাবলগীয়া ছবিসমূহৰ ভিতৰত আছে থাৰাম আৰু ইধয়াম মুৰালী। ৰামকুমাৰ বালকৃষ্ণণৰ দ্বাৰা পৰিচালিত, তেওঁৰ আগন্তুক ছবি এছটিআৰ৪৯-ত তেওঁ অভিনেতা শিলামবৰ্ষণৰ বিপৰীতে মুখ্য অভিনেত্ৰীৰ চৰিত্ৰত অভিনয় কৰিব বুলি জানিব পৰা গৈছে।

চলচ্চিত্ৰপুঞ্জী

বৰ্ষ
শিৰোনাম
ভূমিকা
ভাষা
তথ্য.
২০২১ চনত
মুগিলপেট
অপূৰ্ব
কন্নড় ভাষা

২০২২ চনত
পাথোনপাথম নুট্টাণ্ডু
নাংগেলি
মালয়ালম

আল্লুৰি
সন্ধ্যা
তেলেগু

২০২৩ চনত
আই প্ৰেম ইউ
বীনা
মাৰাঠী

২০২৫ চনত
ওৰু জাতি জাঠাকম
পায়াল
মালয়ালম

ড্ৰেগন
পল্লৱী
তামিল

তথ্য উৎস

বাহ্যিক সংযোগ

শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:মাৰাঠী চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:জীৱিত ব্যক্তি
শ্ৰেণী:অসমৰ ব্যক্তি
মায়াবিনী ৰাতিৰ বুকুত

মায়াবিনী ৰাতিৰ বুকুত হৈছে জুবিন গাৰ্গৰ সুৰ আৰু ৰচনা আৰু তেওঁৰদ্বাৰা পৰিৱেশিত এটা জনপ্ৰিয় অসমীয়া ৰোমাণ্টিক গীত। ২০০১ চনত মুনীন বৰুৱাৰ পৰিচালনাত নিৰ্মিত অসমীয়া ছবি দাগত এই ট্ৰেকটো প্ৰদৰ্শিত হৈছিল। পটভূমিৰ কণ্ঠদান জুবিনৰ ভগ্নী জংকী বৰঠাকুৰে আগবঢ়াইছে যদিও তেওঁলোকৰ ক্ৰেডিট লিষ্ট নাই।

প্ৰেক্ষাপট

২০০১ চনত মুক্তিপ্ৰাপ্ত অসমীয়া ছবি দাগৰ চাউণ্ডট্ৰেকৰ অংশ হিচাপে মুক্তি পোৱা এই গীতটিয়ে গীতিময় গভীৰতা আৰু সুৰীয়া শৈলীৰ বাবে দ্ৰুতগতিত জুবিন গাৰ্গৰ অন্যতম প্ৰিয় ৰোমাণ্টিক গীতৰ শাৰীত স্থান লাভ কৰে। বলীউডৰ নেপথ্য কণ্ঠশিল্পী ৰাগেশ্বৰী লুম্বাৰ প্ৰথম উদ্দেশ্য আছিল এই গীতটোৰ বাবে পটভূমি কণ্ঠদান কৰা; কিন্তু বেলৰ পক্ষাঘাত ধৰা পৰাৰ পিছত তাই আঁতৰি যায়। পিছত তাইৰ ঠাইত জংকী বৰঠাকুৰক নিযুক্তি দিয়া হৈছিল।

লগতে চাওক

জুবিন গাৰ্গ
অসমীয়া সংগীত

তথ্যসূত্ৰ

শ্ৰেণী:অসমীয়া গীত
শ্ৰেণী:জুবিন গাৰ্গ
পৰিৱেশ বিজ্ঞান

পৰিৱেশ বিজ্ঞান ( ইংৰাজী: Environmental science ) হৈছে, ভৌতিক, জীৱবৈজ্ঞানিক আৰু তথ্য-প্ৰযুক্তিৰ সমন্বয়ত পৰিৱেশ আৰু পৰিৱেশৰ বিভিন্ন সমস্যাসমূহৰ অধ্যয়ন তথা সমাধানৰ সৈতে জড়িত বিজ্ঞানৰ এটা বহুবিভক্ত শাখা। বৰ্তমান এই শাখাই পৰিস্থিতিক তন্ত্ৰসমূহৰ সম্পৰ্কে সম্পূৰ্ণ, গুণগত আৰু বহুবিভক্ত মাৰ্গ প্ৰদৰ্শন কৰে।

পৰিৱেশ বিজ্ঞানৰ সৈতে সম্পৰ্কৃত ক্ষেত্ৰবোৰ হৈছে- পৰিৱেশ অধ্যয়ন আৰু পৰিস্থিতিক অভিযান্ত্ৰিকী।
পৰিৱেশ অধ্যয়নে বিশেষকৈ পৰিৱেশৰ সৈতে মানুহৰ সম্পৰ্ক, জ্ঞান আৰু নীতিসমূহৰ অধ্যয়ন কৰে আৰু পৰিস্থিতিক অভিযান্ত্ৰিকীয়ে প্ৰতিটো দিশতে পৰিৱেশৰ গুণগত উৎকৰ্ষ সাধনৰ বাবে আৰ্হি আৰু প্ৰযুক্তি সম্পৰ্কত মনোনিৱেশ কৰে। পৰিৱেশ বিজ্ঞানী সকলে ভূ-প্ৰক্ৰিয়া, বিকল্প শক্তিৰ সন্ধান, প্ৰাকৃতিক সম্পদৰ ব্যৱস্থাপনা, আৰু গোলকীয় জলবায়ু পৰিবৰ্তনৰ প্ৰভাৱ, ভৌতিক, ৰাসায়নিক আৰু জীৱবৈজ্ঞানিক প্ৰক্ৰিয়াসমূহৰ পাৰস্পৰিক ক্ৰিয়া আদি বিষয়সমূহ অধ্যয়ন কৰে।

নামাকৰণ

সাধাৰণতে পৰিৱেশ বিজ্ঞান আৰু পৰিস্থিতিবিদ্যা এটাক আনটোৰ পৰিপূৰক হিচাপে ব্যৱহাৰ কৰা হয়, কিন্তু কৌশলগতভাৱে পৰিৱেশবিদ্যাই কেৱল জীৱ আৰু জীৱসমূহৰ পাৰস্পৰিক ক্ৰিয়া আৰু পৰিৱেশৰ সৈতে থকা সমন্ধৰ আধ্যয়নকহে সূচায। পৰিস্থিতিবিদ্যাক পৰিৱেশ বিজ্ঞানৰ এটা উপবিভাগ হিচাপে বিবেচনা কৰিব পাৰি।

উপাদান

বায়ুমণ্ডল বিজ্ঞান
পৰিস্থিতিবিদ্যা
পৰিৱেশ ৰসায়ন
ভূবিজ্ঞান

তথ্য সংগ্ৰহ

শ্ৰেণী:পৰিৱেশ বিজ্ঞান
কাংগিলু

কাংগিলু বা কাংগীলু দক্ষিণ ভাৰতৰ কৰ্ণাটক ৰাজ্যৰ উড়ুপি আৰু দক্ষিণ কানাড়া অঞ্চলৰ এক পৰম্পৰাগত লোকনৃত্য। তুলু পঞ্জিকাৰ মে’ মাহৰ পূৰ্ণিমাৰ দিনা পৰিৱেশন কৰা ই এক আধ্যাত্মিক নৃত্য। ই ৰোগ, প্ৰেতাত্মা আৰু অন্যান্য নেতিবাচক শক্তিক আঁতৰাই ৰাখে আৰু শান্তি, সম্প্ৰীতি আৰু সম্প্ৰদায়ৰ মনোভাৱ গঢ়ি তোলাৰ কাম কৰে বুলি বিশ্বাস কৰা হয়। খৰ্গেশ্বৰী দেৱী আৰু শিৱ দেৱতাৰ ৰূপ হিচাপে গণ্য কৰা আত্মা কোৰাগাজ্জাক সন্তুষ্ট কৰিবলৈ সাতদিনীয়া কাংগিলু কুনিঠাৰ অংশ হিচাপে এই নৃত্য পৰিবেশন কৰা হয়।

ব্যুৎপত্তি

তুলু ভাষাত কাং মানে নাৰিকল। প্ৰাচীন তুলু ভাষাৰ কাংগুৰ পৰা ই উৎপন্ন হৈছে। নৃত্যশিল্পীসকলে নাৰিকল গছৰ ওপৰৰ কোমল অংশ সংগ্ৰহ কৰি তামোল বা কলপাতেৰে তৈয়াৰী পোছাকৰ পিন্ধি নিজৰ মাজত লুকুৱাই ৰাখে।

পশ্চাদৱলোকন

গ্ৰেগ'ৰিয়ান কেলেণ্ডাৰৰ মাৰ্চ মাহৰ লগত মিল থকা তুলু কেলেণ্ডাৰৰ মে’ মাহৰ পূৰ্ণিমাৰ দিনা পৰিৱেশন কৰা ই এক আধ্যাত্মিক নৃত্য। ইয়াক দক্ষিণ কানাড়াত পুৰুষে কৰে আৰু উড়ুপি অঞ্চলত মহিলাসকলেও একে নৃত্য পৰিৱেশন কৰে। দুষ্ট শক্তিক গাঁৱৰ বাহিৰলৈ পঠিয়াবলৈ আৰু গাঁৱৰ মানুহ আৰু গৰু-ম’হৰ সাধাৰণ মংগলৰ বাবে, ৰোগৰ পৰা সুৰক্ষা আৰু প্ৰচুৰ শস্য উৎপাদনৰ বাবে এই নৃত্য অনুষ্ঠান অনুষ্ঠিত কৰা হয়। কোৰাগাজ্জাক আটাইতকৈ শক্তিশালী আৰু পবিত্ৰ আত্মাসমূহৰ ভিতৰত অন্যতম বুলি গণ্য কৰা হয়, যাক মানুহে প্ৰাৰ্থনা কৰে আৰু বিপদৰ সম্মুখীন হ'লে বিপদৰ পৰা ৰক্ষা পৰিবলৈ বা কিছুমান মানসিক ইচ্ছা পূৰণৰ প্ৰয়োজন হ'লে এই পৱিত্ৰ আত্মাৰ আগত শৰাই প্ৰদান কৰাৰ মানস কৰে। নৃত্যশিল্পীসকলে অতি জাকজমকীয়া ৰঙীন সাজ-পোছাক পৰিধান কৰাৰ লগতে মুখত আকৰ্ষণীয় ৰঙেৰে প্ৰসাধন কৰে।

কাছে বা ধোলু নামৰ বাদ্যযন্ত্ৰৰ বজাই তাৰ তালে তালে তেওঁলোকে নৃত্য কৰে। বৃত্তৰ মাজত ঘণ্টা পিন্ধা চাৰিজন গায়কে লোকগীত গায় আৰু বাকী নৃত্য দলটোৱে তেওঁলোকক ঘেৰি গীতৰ সুৰত নাচি থাকে। নৃত্যত সংগত কৰা পৰম্পৰাগত গীতটোক কৰুংগিলো বুলি কোৱা হয় আৰু নৃত্যৰ শেষত আতি কালেঞ্জে নামৰ এটা গীত পৰিৱেশন কৰা হয়।[7] নৃত্যৰ মাজতে এগৰাকী নৃত্যশিল্পীয়ে আত্মা দেৱতা কোৰাগাজ্জাৰ অনুকৰণত শৰীৰৰ ওপৰত মাস্ক আৰু ক'লা ৰং পিন্ধি দেখা দিয়ে আৰু জনসাধাৰণৰ দৃষ্টি আকৰ্ষণ কৰিবলৈ এক বিশেষ ধৰণে নৃত্য কৰে। উপস্থিতসকলে নৃত্যশিল্পীসকলক আগুৰি থাকে আৰু আনন্দোল্লাস কৰি মুখেৰে কু শব্দ কৰে।

নৃত্যশিল্পীসকলে ৰাতিপুৱাৰ পৰা নাচি থাকে আৰু ৰাতি সমাজৰ নিৰ্দিষ্ট ঘৰবোৰলৈ গৈ দান-বৰঙণি, মূলতঃ শস্য আৰু অন্যান্য প্ৰসাদ সংগ্ৰহ কৰে। সংগ্ৰহ কৰা শস্যৰ সৈতে একেলগে মিলি সাম্প্ৰদায়িক ভোজ প্ৰস্তুত কৰে। কেতিয়াবা নৃত্য শেষ হোৱাৰ পিছত ঘৰৰ বাহিৰত মানুহে ভাত আৰু নাৰিকল ৰান্ধে। এই আনুষ্ঠানিক খাদ্য খৰ্গেশ্বৰী দেৱীক আগবঢ়োৱা হয় আৰু তেওঁৰ কাঠৰ মূৰ্তিটো শোভাযাত্ৰা কৰি গাঁৱৰ বাহিৰৰ অঞ্চললৈ লৈ যোৱা হয়। ইয়াৰ পিছত তেওঁলোকে সাজ-পোছাক আঁতৰাই গাঁৱৰ পুখুৰীত কলপাত আৰু তামোলৰ পাত ডুবাই দিয়ে। তাৰ পিছত গাঁৱৰ ৰাইজে মিলি ৰন্ধা খাদ্য ভোজন কৰে।

তথ্য সূত্ৰ

শ্ৰেণী:লোক-নৃত্য
শ্ৰেণী:ভাৰত
শ্ৰেণী:কেৰালা
অলিম্পিকত চীন

এছিয়া মহাদেশৰ সৰ্ববৃৰত্ দেশ চীন। জনসংখ্যাৰ ফালৰ পৰা বিশ্বৰ ভিতৰতে আটাইতকৈ জনবহুল যদিও অলিম্পিক খেলত চীনৰ অংশগ্ৰহণ তুলনামূলকভাৱে শেহতীয়াকৈ হৈছে। ১৯৮৪ চনত আমেৰিকাৰ লছ এঞ্জেলছত অনুষ্ঠিত হোৱা গ্ৰীষ্মকালীন অলিম্পিক গেমছলৈ চীনৰ জনসাধাৰণে প্ৰথম সম্পূৰ্ণ এথলেটিক প্ৰতিনিধি দল প্ৰেৰণ কৰে।

২০২৪ চনলৈকে চীনে গ্ৰীষ্মকালীন অলিম্পিকত এবাৰ ১ম, চাৰিবাৰ ২য়, আৰু দুবাৰ ৩য় স্থান দখল কৰিছে। ১২খন অলিম্পিক খেলৰ সময়ছোৱাত মুঠ ৩২৫টা সোণৰ পদক, ২৫৮টা ৰূপৰ পদক আৰু ২২১টা ব্ৰঞ্জৰ পদক লাভ কৰিছে।

গ্ৰীষ্মকালীন অলিম্পিকত দেশখনৰ দ্বাদশ আৰু শীতকালীন অলিম্পিকত দ্বাদশ স্থানত অংশগ্ৰহণ কৰি চীন এছিয়া–অ’চেনিয়া অঞ্চলত সামগ্ৰিকভাৱে আটাইতকৈ সফল দেশ হিচাপে পৰিগণিত হৈছে, যাৰ ফলত ই অলিম্পিকৰ ইতিহাসত আমেৰিকা আৰু ছোভিয়েট ইউনিয়নৰ পিছতে ৩য় সফল দেশ হিচাপে পৰিগণিত হৈছে।
alt=অলিম্পিকৰ চিহ্ন|

অলিম্পিকত চীনৰ পদক অনুযায়ী প্ৰদৰ্শন

গ্ৰীষ্মকালীন অলিম্পিকত চীনৰ প্ৰদৰ্শন

অলিম্পিক
খেলুৱৈ
সোণ
ৰূপ
ব্ৰঞ্জ
মুঠ
স্থান

অংশগ্ৰহণ কৰা নাই

Republic of China অংশ হিচাপে অংশগ্ৰহণ

অংশগ্ৰহণ কৰা নাই

Republic of China অংশ হিচাপে অংশগ্ৰহণ

১
০
০
০
০
–

আই অ’ চিৰ পৰা পদত্যাগ

বৰ্জন

২১৬
১৫
৮
৯
৩২
চতুৰ্থ

২৭৩
৫
১১
১২
১৮
একাদশ

২৪৪
১৬
২২
১৬
৫৪
চতুৰ্থ

২৯৪
১৬
২২
১২
৫০
চতুৰ্থ

২৭১
২৮
১৬
১৪
৫৮
তৃতীয়

৩৮৪
৩২
১৭
১৪
৬৩
দ্বিতীয়

৬৩৯
৪৮
২২
৩০
১০০
প্ৰথম

৩৯৬
৩৯
৩১
২২
৯২
দ্বিতীয়

৪১২
২৬
১৮
২৬
৭০
তৃতীয়

৪০৬
৩৮
৩২
১৯
৯০
দ্বিতীয়

৩৮৮
৪০
২৭
২৪
৯১
দ্বিতীয়

future event

মুঠ (১২/৩০)
৩৯২৪
৩০৩
২২৬
১৯৮
৭২৭
৩

শীতকালীন অলিম্পিকত চীনৰ প্ৰদৰ্শন

অলিম্পিক
খেলুৱৈ
সোণৌ
ৰূপ
ব্ৰঞ্জ
মুঠ
স্থান

অংশগ্ৰহণ কৰা নাই

২৪
০
০
০
০
–

৩৭
০
০
০
০
–

১৩
০
০
০
০
–

৩২
০
৩
০
৩
১৫

২৪
০
১
২
৩
১৯

৫৭
০
৬
২
৪
১৬

৬৬
২
২
৪
৮
১৩

৭৬
২
৪
৫
১১
১৪

৯৪
৫
২
৪
১১
৭

৬৬
৩
৪
২
৯
১২

৮১
১
৬
২
৯
১৬

১৭৬
৯
৪
২
১৫
৪

future event

মুঠ (১২/২৪)
৭৪৬
২২
৩২
২৩
৭৭
১৬

শ্ৰেণী:অলিম্পিক
শ্ৰেণী:অলিম্পিকত ৰাষ্ট্ৰসমূহ
শৰ্মিলা সৰকাৰ

শৰ্মিলা সৰকাৰ(; জন্ম: ১ জানুৱাৰী ১৯৭৯) এগৰাকী ভাৰতীয় ৰাজনীতিবিদ আৰু সংসদ সদস্য। তেওঁ সৰ্বভাৰতীয় তৃণমূল কংগ্ৰেছৰ সদস্য।

প্ৰাথমিক জীৱন

শৰ্মিলা সৰকাৰৰ জন্ম পশ্চিমবংগৰ পূৰ্ব বৰ্ধমান জিলাৰ কটৱাৰ এটা দৰিদ্ৰ পৰিয়ালত হৈছিল। ১৯৯৫ চনত আগৰদ্বীপ ইউনিয়ন হাইস্কুলৰ পৰা তেওঁ মাধ্যমিক উত্তীৰ্ণ হৈ ১৯৯৭ চনত কাটোৱা কলেজত নামভৰ্তি কৰে। তাৰপিছত আৰ জি কৰ মেডিকেল কলেজৰ পৰা এম বি বি এছ আৰু এম ডিত উত্তীৰ্ণ হৈ কলিকতা মেডিকেল কলেজত কেৰিয়াৰ আৰম্ভ কৰে। বৰ্তমান তেওঁ ডুমডুমত থাকে আৰু কলকাতাৰ কলিকতা ৰাষ্ট্ৰীয় চিকিৎসা মহাবিদ্যালয়ত কৰ্মৰত।

ৰাজনৈতিক জীৱন

২০২৪ চনৰ ভাৰতীয় সাধাৰণ নিৰ্বাচনত পশ্চিম বংগৰ বৰ্ধমান পূৰ্ব লোকসভা সমষ্টিৰ পৰা সংসদ সদস্য হিচাপে তেওঁ নিৰ্বাচিত হৈছে।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
ভাৰতৰ শিক্ষা মন্ত্ৰালয়

মানৱ সম্পদ উন্নয়ন মন্ত্ৰালয় , পূৰ্বে শিক্ষাৰ মন্ত্ৰালয় (১৯৮৫ চনৰ ২৫ ছেপ্টেম্বৰলৈকে), ভাৰতৰ মানৱ সম্পদ বিকাশৰ বাবে দায়বদ্ধ। ৰমেশ পখ্ৰিয়ালৰ দ্বাৰা গঠিত এই মন্ত্ৰালয় দুটা ভাগত বিভক্ত: প্ৰাথমিক, মাধ্যমিক আৰু উচ্চতৰ মাধ্যমিক শিক্ষাৰ সৈতে জড়িত 'স্কুলীয়া শিক্ষা আৰু সাক্ষৰতা বিভাগ' আৰু বিশ্ববিদ্যালয়ৰ শিক্ষা, প্ৰযুক্তিবিদ্যাৰ শিক্ষা, বৃত্তি ইত্যাদিৰ সৈতে জড়িত 'উচ্চ শিক্ষাৰ বিভাগ'।

স্কুলীয়া শিক্ষা আৰু সাক্ষৰতা বিভাগ

স্কুলীয়া শিক্ষা আৰু সাক্ষৰতা বিভাগ দেশত বিদ্যালয়ৰ শিক্ষা আৰু সাক্ষৰতাৰ বিকাশৰ বাবে দায়বদ্ধ। ই শিক্ষাৰ সৰ্বজনীনতাৰ হকে কাম কৰে। ‍

উচ্চ শিক্ষাৰ বিভাগ

সাংগঠনিক সজ্জা

উদ্দেশ্য

উদ্ভাৱনী কক্ষ

এম আই চি(MIC)ৰ মুখ্য প্ৰথম পদক্ষেপসমূহ

মন্ত্ৰীমণ্ডলী

ৰমেশ পখ্ৰিয়াল 'নিচাংক' (৩১ মে', ২০১৯-বৰ্তমানলৈকে)

ৰাজ্যিক মন্ত্ৰীমণ্ডলী

সঞ্জয় শৰ্মা ধোট্ৰী (৩১ মে', ২০১৯-বৰ্তমান)

ৰাষ্ট্ৰীয় প্ৰতিষ্ঠানিক স্থানাংকন কাঠামো

তথ্যউৎস

বাহ্যিক সংযোগ

Official website

শ্ৰেণী:ভাৰত চৰকাৰৰ মন্ত্ৰণালয়
শ্ৰেণী:পোখালি
হিলদামিত লেপচা

হিলদামিত লেপচা হ'ল লেপচা লোকসংগীতৰ প্ৰতিষ্ঠাপক। ২০১৩ চনত তেওঁ লেপচা ভাষাৰ লোকসংগীতৰ বাবে ৰাষ্ট্ৰপতিৰ পৰা পদ্মশ্ৰী বঁটা লাভ কৰিছিল। হিলদামিতে পৰম্পৰাগত লেপচা বাদ্যযন্ত্ৰৰ লগতে লেপচা গীতৰ পৰিবেশক হিচাপেও উৎকৃষ্টতা প্ৰদৰ্শন কৰিছে।

সংক্ষিপ্ত জীৱনী

১৯৫৬ চনত পশ্চিমবংগৰ দাৰ্জিলিং জিলাৰ কালিম্পঙত হিলদমিত লেপচাই জন্মগ্ৰহণ কৰিছিল। তেওঁ দেশৰ ভিতৰতে বহু ভ্ৰমণ কৰিছে, আৰু বিভিন্ন প্ৰতিষ্ঠানে আয়োজন কৰা বহু উৎসৱত অনুষ্ঠান পৰিৱেশন কৰিছে। ইয়াৰ ভিতৰত আছে আপনা উৎসৱ (১৯৮৮), লোক উৎসৱ (১৯৭৮), আন্দামান আৰু নিকোবৰ দ্বীপপুঞ্জৰ দ্বীপ উৎসৱ (১৯৯৩) আৰু ১৯৯৮ চনত বিশ্ব সংগীত দিৱস উদযাপন। লেপচা সংস্কৃতি সংৰক্ষণ আৰু প্ৰসাৰৰ ক্ষেত্ৰত তেওঁৰ নিষ্ঠাবান কামৰ বাবে অঞ্চলটোৰ কেইবাটাও প্ৰতিষ্ঠানে তেওঁক সন্মান জনাইছে। ছিকিমৰ লেপচা সংগীতলৈ আগবঢ়োৱা অৱদানৰ বাবে শ্ৰীমতী হিলদামিত লেপচাই সংগীত নাটক অকাডেমী বঁটা লাভ কৰে।

তথ্যসূত্ৰ

শ্ৰেণী:ভাৰতীয় মহিলা কণ্ঠশিল্পী
শ্ৰেণী:লোকগীত শ্ৰেণী:গায়িকা শ্ৰেণী:জীৱিত ব্যক্তি